
Slovenskej republiky, a. s.
Sklabinská 20, 831 06 Bratislava
Číslo spisu: AOAS-2- 126/2026
Príloha č. 4 súťažných podkladov

	Podmienky účasti

	Predmet zákazky
	Originálne náhradné diely a servis nadstavieb WISS

	Druh zákazky
	zmiešaná: služby a tovary



	1. Osobné postavenie podľa § 32 ZVO

	Verejného obstarávania sa môže zúčastniť len ten, kto spĺňa taxatívne určené podmienky účasti týkajúce sa osobného postavenia podľa § 32 ods. 1 ZVO, uchádzač preukazuje podľa § 32 ods. 2 ZVO. 

	Podmienky účasti podľa § 32 ods. 1 písm. a) zákona o verejnom obstarávaní musí spĺňať aj iná osoba ako osoba podľa § 32 ods. 1 písm. a) zákona o verejnom obstarávaní, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi predložením čestného vyhlásenia podľa prílohy č. 1 týchto súťažných podkladov (bod č. 3) alebo vyhlásenia podľa odseku 5 zákona o verejnom obstarávaní, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.
Za osobu podľa prvej vety predchádzajúceho odseku sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa predchádzajúceho odseku
a) vlastní väčšinu akcií alebo väčšinový obchodný podiel u uchádzača alebo záujemcu,
b) má väčšinu hlasovacích práv u uchádzača alebo záujemcu,
c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

	Uchádzača alebo záujemcu nemožno vylúčiť z dôvodu nesplnenia podmienky účasti podľa § 32 ods. 1 písm. b) a c), alebo z dôvodu podľa § 40 ods. 8 písm. e) zákona o verejnom obstarávaní, ak
a) zaplatil nedoplatky alebo mu bolo povolené nedoplatky platiť v splátkach, a to bez ohľadu na to, kedy nedoplatok vznikol alebo
b) nedoplatky kumulatívne nie sú vyššie ako 200 eur, a to bez ohľadu na to, kedy nedoplatky vznikli.

	Doklady, ktoré sa nepredkladajú:
Verejný obstarávateľ upozorňuje záujemcov na to, že nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov. Na základe uvedeného záujemca/uchádzač preukazuje splnenie podmienok účasti osobného postavenia tak, ako je uvedené v tomto dokumente.

	Preukazovanie podmienok účasti ohľadne osobného postavenia je voči verejnému obstarávateľovi účinné aj spôsobom podľa § 152 ods. 4 zákona o verejnom obstarávaní, t.j. prostredníctvom zápisu do zoznamu hospodárskych subjektov, vedenom Úradom pre verejné obstarávanie. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní, avšak je povinný predložiť čestné vyhlásenie podľa prílohy č. 1 súťažných podkladov (bod č. 3). 
Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

	V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.

	Ak uchádzač nespĺňa podmienky účasti osobného postavenia podľa § 32 ods. 1 písm. a) zákona o verejnom obstarávaní, § 32 ods. 7 zákona o verejnom obstarávaní alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona o verejnom obstarávaní, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom.  Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač v ponuke uvedie opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie žiadostí o účasť, záujemca uvedie opatrenia na vykonanie nápravy podľa prvej vety v žiadosti o účasť.

	2. Finančné a ekonomické postavenie podľa § 33 ZVO

	Neuplatňuje sa.



	3. Technická alebo odborná spôsobilosť podľa § 34 ods. 1 písm. k) ZVO
 – údajmi o riadení dodávateľského reťazca a systému sledovania, ktorý uchádzač alebo záujemca bude môcť použiť pri plnení zmluvy alebo koncesnej zmluvy,

	Preukázanie vzťahu k výrobcovi alebo autorizovanému distribútorovi (pre zabezpečenie originálnych náhradných dielov a technickej podpory): Uchádzač musí preukázať, že má zabezpečený priamy prístup k originálnym náhradným dielom od výrobcu predmetnej značky nadstavieb alebo je výrobcom nadstavieb, ktoré sú predmetom zákazky.
Preukáže sa to predložením kópie platnej zmluvy alebo dohody (napr. Zmluva o autorizovanom servise, distribučná zmluva, zmluva s autorizovaným importérom/distribútorom), uzavretej priamo s výrobcom alebo s jeho oficiálnym autorizovaným distribútorom/importérom.
Táto zmluva/dohoda musí preukazovať, že uchádzač má zabezpečený prístup k:
a) Dodávkam originálnych náhradných dielov 
b) Technickej dokumentácii, servisným manuálom
c) Programom školení pre svojich technikov a inštruktorov od výrobcu

	Alternatívne, ak priama "autorizácia servisu" nie je bežná alebo dostupná v požadovanej forme, je možné akceptovať preukázanie pevného zmluvného vzťahu s autorizovaným distribútorom/importérom, ktorý má všetky vyššie uvedené väzby s výrobcom, a v rámci tohto vzťahu má uchádzač zaručený prístup k originálnym dielom, dokumentácii, podpore a školeniam na úrovni potrebnej pre riadne plnenie zákazky. V takom prípade je potrebné predložiť zmluvu s distribútorom/importérom a zároveň doklad (napr. potvrdenie) od tohto distribútora/importéra, ktorý potvrdzuje jeho autorizáciu od výrobcu nadstavieb WISS pre SR a potvrdzuje rozsah prístupu uchádzača k požadovaným zdrojom.

	Tento prístup môže uchádzač preukázať predložením:
kópie zmluvy alebo dohody (napr. rámcovej servisnej zmluvy, distribučnej zmluvy, potvrdenia o spolupráci), alebo aktuálneho potvrdenia od výrobcu WISS alebo jeho autorizovaného zástupcu/distribútora, z ktorého bude vyplývať, že uchádzač má zabezpečený prístup k:
a) originálnym náhradným dielom,
b) technickej dokumentácii,
c) technickej podpore alebo školeniam.

	Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 ZVO.

	V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti ohľadne technickej spôsobilosti alebo odbornej spôsobilosti za všetkých členov skupiny spoločne.



Strana 2 z 3

image1.png
AUTOMOBILOVE OPRAVOVNE
MINISTERSTVA VNUTRA SR




